পার্বত্য বান্দরবান জেলার নাইক্ষ্যংছড়ি উপজেলার পাহাড়ী জনপদ সোনাইছড়ি ওয়ার্ডকে অবশেষে আনুষ্ঠানিকভাবে নতুন ইউনিয়ন ঘোষনা দেয়া হয়েছে। গতকাল ২৩ মে সোমবার সকাল ১১ টায়  সোনাইছড়ি জুনিয়র হাই স্কুল মাঠে নবগঠিত সোনাইছড়ি ইউনিয়নের আনুষ্ঠানিক ঘোষণা দেন পার্বত্য চট্টগ্রাম উন্নয়ন বোর্ডের চেয়ারম্যান (প্রতিমন্ত্রী) বীর বাহাদুর উশৈচিং এমপি।  ইউনিয়ন ঘোষনা অনুষ্ঠানে বীর বাহাদুর এমপি বলেন, শত বছরের প্রাচীন এ এলাকাটি অযত্মে অবহেলায় অনেকটা পরিত্যক্ত ভুমিতে পরিণত হয়ে গিয়েছিল। শেখ হাসিনার সরকার এ এলাকাকে ডিজিটালাইজড করতে ইউনিয়নে ররূপান্তরিত করেছে।  তিনি সোনাইছড়িকে সোনা রঙ্গে রঙ্গিন করে আধুনিক ইউনিয়নে রূপান্তর করার ঘোষনাও দেন। নাইক্ষ্যংছড়ি উপজেলা আওয়ামীলীগ নেতা বাহাইন মার্মার  সভাপতিত্বে অনুষ্ঠিত উক্ত অনুষ্ঠানে আরো বক্তব্য রাখেন উপজেলা চেয়ারম্যান তোফাইল আহমদ, উপজেলা নির্বাহী কর্মকর্তা মোহাম্মদ শামীম সোহেল, থানছি উপজেলার সাবেক চেয়ারম্যান আফোছো মার্মা, নাইক্ষ্যংছড়ি উপজেলা আওয়ামী লীগের আহবায়ক আলহাজ্ব খাইরুল বশর, ভারপ্রাপ্ত সদস্য সচিব ডাঃ সিরাজুল হক, উপজেলা আওয়ামীলীগ নেতা আবু তাহের, নাইক্ষ্যংছড়ি প্রেস ক্লাব সাধারণ সম্পাদক তসলিম ইকবাল চৌধুরী, ছাত্রলীগ সভাপতি ইব্রাহিম আজাদ, সাধারণ সম্পাদক ক্য ক্য মার্মা, কলেজ ছাত্রলীগের সাধারণ সম্পাদক নজিব উল্লাহ, যুবলীগ নেতা আলী হোছন, কৃষক লীগ নেতা মোহাম্মদ  ইকবাল ও উছাহ্লা মার্মা প্রমুখ।  একই দিন এলাকার একমাত্র সর্বোচ্চ বিদ্যাপিঠ সোনাইছড়ি জুনিয়র হাই স্কুলের একাডেমিক ভবনের ভিত্তি প্রস্থর স্থাপন করেন এবং স্থানীয় কৃুষকদের মাঝে ¯েপ্র মেশিন, মহিলাদের মাঝে সেলাই মেশিন, হতদরিদ্রদের মাঝে কাপড়, সৌর চুল্লি ও জনগনের মাঝে টাকার চেক বিতরণ করেন।